text: Fremgangsmåde.
  Tag smørret ud af køleskabet og lad det stå 1-2 timer så det er lidt blødt. Bland havregryn, flormelis og kakao i en stor skål. Kom smørret i skålen, og ælt massen med hænderne til det hele er blandet jævnt sammen. Hæld kaffen i og ælt igen. Hæld lidt mandelaroma i og ælt igen til massen er jævn. 
  Hæld kokosmel op i en lille skål eller en dyb tallerken. Rul kugler i hånden og vend dem i kokosmelet så de bliver dækket. Kom dem i en lille bradepande eller lignende. 
  Sæt bradepanden i fryseren i 1-2 timer så kuglerne bliver hårde, og hæld dem så i en kagedåse. Dåsen bør stå på køl når den ikke er på bordet. 